CELEX: 62015TN0176
Language: fi
Date: 2015-04-10 00:00:00
Title: Asia T-176/15: Kanne 10.4.2015 – Golparvar v. neuvosto

6.7.2015   
            
            
               FI
            
            
               Euroopan unionin virallinen lehti
            
            
               C 221/22
            
         Kanne 10.4.2015 – Golparvar v. neuvosto
   (Asia T-176/15)
   (2015/C 221/32)
   Oikeudenkäyntikieli: englanti
   
      Asianosaiset
   
   
      Kantaja: Gholam Hossein Golparvar (Teheran, Iran) (edustajat: solicitor M. Taher, barrister T. de la Mare ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 12.2.2015 annetun neuvoston päätöksen (YUTP) 2015/236 siltä osin kuin se koskee kantajaa
            
         
               —
            
            
               kumoaa Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 12.2.2015 annetun neuvoston täytäntöönpanoasetuksen (EU) 2015/230 siltä osin kuin se koskee kantajaa
            
         
               —
            
            
               velvoittaa neuvoston maksamaan kantajalle 50  000 euroa vahingonkorvausta
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1.
            
            
               Ensimmäinen kanneperuste perustuu ilmeiseen arviointivirheeseen.
               
                           —
                        
                        
                           Kantaja on jäänyt täysimääräisesti eläkkeelle (mikä ei ole riidanalaista), ja näin ollen hän ei täytä mitään luetteloon sisällyttämisen edellytyksiä, ja neuvoston perustelut (joissa ei kiistetä hänen eläkkeelle jäämistään) ovat tosiasiallisesti virheellisiä, mikä johtaa siihen, että neuvosto on tehnyt ilmeisen arviointivirheen kun se on sisällyttänyt kantajan uudelleen luetteloon.
                        
                     
         
               2.
            
            
               Toinen kanneperuste perustuu kantajan menettelyllisten oikeuksien ja puolustautumisoikeuksien loukkaamiseen.
               
                           —
                        
                        
                           Neuvosto loukkasi kantajan menettelyllisiä oikeuksia ja puolustautumisoikeuksia kun se ei ottanut huomioon kantajan toimittamia huomautuksia ja todisteita, jotka osoittavat selkeästi, että kantaja on jäänyt täysimääräisesti eläkkeelle työstään.
                        
                     
         
               3.
            
            
               Kolmas kanneperuste perustuu SEUT 266 artiklan rikkomiseen.
               
                           —
                        
                        
                           Neuvosto on pyrkinyt sisällyttämään kantajan uudelleen luetteloon pääosin samalla oikeudellisella menetelmällä ja samoilla todisteilla kuin mitä se käytti alkuperäisessä luetteloon sisällyttämisessä, jonka unionin yleinen tuomioistuin kumosi.
                        
                     
         
               4.
            
            
               Neljäs kanneperuste perustuu oikeusvoiman periaatteen loukkaamiseen.
               
                           —
                        
                        
                           Kantajan sisällyttäminen uudelleen luetteloon merkitsee oikeuden väärinkäyttöä ja sillä loukataan oikeusvoiman ja/tai oikeusvarmuuden ja/tai lainvoiman periaatteita.
                        
                     
         
               5.
            
            
               Viides kanneperuste perustuu muun muassa tehokkuusperiaatteen ja periaatteen, joka koskee oikeutta tehokkaaseen oikeussuojaan, loukkaamiseen.
               
                           —
                        
                        
                           Kantajan sisällyttämisellä uudelleen luetteloon loukataan tehokkuusperiaatetta ja periaatetta, joka koskee oikeutta tehokkaaseen oikeussuojaan sekä hänellä Euroopan unionin perusoikeuskirjan 47 artiklan ja/tai Euroopan ihmisoikeussopimuksen 6 ja 13 artiklan nojalla olevia oikeuksia.
                        
                     
         
               6.
            
            
               Kuudes kanneperuste perustuu periaatteen hyvään hallintoa koskevan oikeuden loukkaamiseen.
               
                           —
                        
                        
                           Kantajan sisällyttäminen uudelleen luetteloon merkitsee harkintavallan väärinkäyttöä, ja/tai sillä loukataan hänen oikeuksiaan hyvään hallintoon, sellaisina kuin ne on taattu perusoikeuskirjan 41 artiklassa.
                        
                     
         
               7.
            
            
               Seitsemäs kanneperuste perustuu perusoikeuskirjan 7 ja 17 artiklaan ja/tai Euroopan ihmisoikeussopimuksen 8 artiklaan ja sen ensimmäisen lisäpöytäkirjan 1 artiklaan ja/tai suhteellisuusperiaatteen loukkaamiseen.
               
                           —
                        
                        
                           Kantajan sisällyttäminen uudelleen luetteloon loukkaa hänen perusoikeuksiaan nauttia maineeseensa kohdistuvasta kunnioituksesta ja nauttia rauhassa omaisuudestaan sekä suhteellisuusperiaatteeseen perustuvien kantajan oikeuksien loukkaamiseen.
                        
                     
         
               8.
            
            
               Kahdeksas kanneperuste perustuu siihen, että kantajan sisällyttäminen uudelleen luetteloon, oli lainvastaisuuteen.
               
                           —
                        
                        
                           Kantajan sisällyttäminen uudelleen luetteloon perustuu joka tapauksessa olettamukseen Islamic Republic of Iran Shipping linesiin kohdistettujen rajoittavien toimenpiteiden lainmukaisuudesta, mutta tällaiset IRISL:ään kohdistuvat toimet ovat lainvastaisia (IRISL:n esittämistä syistä, joihin on viitattu tässä), mistä seuraa, että kantajaan kohdistetut toimenpiteet on kumottava.